system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Ada Zevin.
assistant
Ada Zevin (n. 3 septembrie 1918, Chișinău – d. 23 septembrie 2005 id.)  a fost un artist plastic din Basarabia, evreică de origine.  A făcut parte din generația pictorilor formați în cadrul școlii de pictură românești (absolventă a Academiei de Belle Arte din București). Ada Zevin s-a revendicat din post-expresionism, din pictura franceză și cea română, realizând o operă originală prin combinarea mijloacelor de expresie clasice cu cele moderne și cu cele specifice creației populare.

Copilăria și tinerețea
Ada Zevin s-a născut la Chișinău într-o familie de profesori evrei. În anii 1925 - 1937 urma studii secundare la  Liceul în limba română "Jeanne d'Arc" din Chișinău, iar în anul 1938 s-a înscris la Facultatea de Arte Frumoase din București urmând clasa profesorului Francisc Șirato, fiind colegă cu artiștii Dimitrie Sebastian, Mihail Grecu și Fira Brick.

În anul 1940, după anexarea Basarabiei la Uniunea Sovietică și introducerea de legi rasiste împotriva evreilor în România, Ada Zevin era nevoită să se întoarcă la Chișinău, pentru a-și putea continua acolo studiile la Școala republicană de arte plastice, în clasa lui Auguste Baillayre,(1879 - 1961) și a lui Max (Moisei) Gamburd. După atacarea U.R.S.S. de către Germania și aliații ei, Ada Zevin, ca evreică, a reușit să supraviețuiască, fiind evacuată în Republica Autonomă Kalmîkă și apoi în Georgia, unde preda desenul la un liceu.

Întoarsă după război la Chișinău, în anul 1945, și-a reluat acolo studiile de arte plastice avându-i profesori pe Rodion Gabrikov și pe Ivan Hazov, iar după aceea a studiat între anii 1947- 1949 la Institutul academic de stat de arte  V.I. Surikov  de la Moscova, iar între 1949-1953 la facultatea de istoria și teoria artelor la Institutul I.E.Repin din Leningrad, azi Petersburg.

Studii și activitatea pedagogică 

 1938-1940 – Academia de Belle-Arte, București, România
 1945-1947 – Liceul de Pictura „I. Repin”, Chișinău, Moldova
 1947-1949 – Institutul de Arte „V. Surikov”, Moscova, Rusia
 1949-1953 – Institutul de Arte „I. Repin” al Academiei de Arte din St. Petersburg
 1953-1973 – Activitate pedagogică la Liceul de Arte Plastice "A. Plămădeală", Chișinău, Moldova
 1956 – Membru UAP, Moldova

Expoziții solo 

 1960 – Muzeul Național de Arte Plastice, Chișinău
 1970 - Muzeul Național de Arte Plastice, Chișinău
 1980 - Muzeul Național de Arte Plastice, Chișinău
 1989 – sala de expoziții a U.A.P., Chișinău
 1996 – sediul Fundației Culturale Române, București
 2001 – expoziție sub egida ONU, Chișinău

Expoziții grup 
 
 1959 - debutează la expoziția Republicană de Arte Plastice
 1960 - participă la expoziția Unională de Arte Plastice
 1966 - ia parte la o expoziție Internațională de Arte Plastice la Montreal
 1966-2000 - este prezentă cu lucrări la toate expozițiile organizate de UAP, Chișinău, Moldova
 2009 - expoziția artiștilor plastici basarabeni: Bessarabia Moia / Basarabia Mea, galeria Artmark, București

Cataloage 
 
 Ada Zevin, Jivopisi, Chișinau, Editura „Timpul”, 1979
 Malarstwo Rzezba, Grafika Moldawskiej Socjlistzcznej Republiki Radzieckiej, 1975
 Zeitgenossische Kunst Moldaviens, Ansbach Karlshalle, Eroffnung am 20 mai, 17 Uhr bis 31. mai 1998 taglich 10-18 Uhr
 Ludmila Toma, Ada Zevin, Chișinău, Edituta “Literatura Artistica”, 1983
 Ludmila Toma, Ada Zevin, Chișinău, Editura ARC, 2003
 Ruxandra Garofeanu & Vladimir Bulat, Bessarabia Moia, București, Artmark, 2009

Legături externe 

 Artiști din Republica Moldova

Evrei din Basarabia
Pictori evrei
Pictori moldoveni
Decorați cu Ordinul Republicii al Republicii Moldova